จังหวัดสุพรรณบุรี จัดโครงการจิตอาสาพัฒนาลำคลองและถนน เนื่องในโอกาส วันคล้ายวันสวรรคต พระบาทสมเด็จพระบรมชนกธิเบศร มหาภูมิพลอดุลยเดชมหาราช บรมนาถบพิตร ประจำปี 2562

ที่บริเวณถนนเณรแก้ว หน้าห้างนาซ่ามอลล์ อำเภอเมืองสุพรรณบุรี นายนิมิต วันไชยธนวงศ์ ผู้ว่าราชการจังหวัดสุพรรณบุรี เป็นประธานในพิธี โครงการจิตอาสาพัฒนาลำคลองและถนน เนื่องในโอกาสวันคล้ายวันสวรรคต พระบาทสมเด็จพระบรมชนกธิเบศร มหาภูมิพลอดุลยเดชมหาราช บรมนาถบพิตร ในวันที่ 13 ตุลาคม 2562 โดยมี หัวหน้าส่วนราชการ ข้าราชการ พ่อค้า ประชาชน จิตอาสา และคณะองค์กรปกครองส่วนท้องถิ่น ในจังหวัดสุพรรณบุรี เข้าร่วมพิธี

นายนิมิต วันไชยธนวงศ์ ผู้ว่าราชการจังหวัดสุพรรณบุรี ในนามพี่น้องชาวจังหวัดสุพรรณบุรี ได้กล่าวว่า โครงการ “ จิตอาสาพระราชทาน 904 วปร. “ นั้น เป็นโครงการที่พระบาทสมเด็จ พระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้า โปรดกระหม่อม ให้จัดตั้งขึ้น เพื่อเป็นการเฉลิมพระเกียรติ และแสดงความสำนึกในพระมหากรุณาธิคุณ ของพระบาทสมเด็จพระบรมชนกธิเบศรมหาภูมิพลอดุลยเดชมหาราช บรมนาถบพิตร และสมเด็จ พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

ทั้งนี้ เพื่อให้ประชาชนมีความสมัครสมานสามัคคี มีความสุข เพื่อประเทศชาติ มีความมั่นคง อย่างยั่งยืนตลอดระยะเวลาที่พระองค์ทรงครองราชย์ อีกทั้งเป็นการสนองพระราชปณิธาน ของพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว ที่ทรง พระกรุณาโปรดเกล้า โปรดกระหม่อม ให้จัดตั้งโครงการจิตอาสาพระราชทานขึ้น เพื่อเป็นการรวม ความสมัครสมานสามัคคีของคนไทยทุกคน ในการทำกิจกรรมสาธารณประโยชน์ เพื่อพัฒนาพื้นที่ ในชุมชนต่างๆ ให้มีความเจริญ เกิดประโยชน์ต่อชุมชนอย่างถาวร ตลอดกาล โดยได้จัดกิจกรรมการพัฒนา ลำคลองและถนน ปลูกต้นกล้าแห่งความดี “ เราทำความดีด้วยหัวใจ “ เพื่อน้อมรำลึกในพระมหากรุณาธิคุณ แด่พระองค์ท่าน

\*\*\*\*\*\*\*\*\*\*\*\*\*\*\*\*\*\*\*\*\* วรเทพ บุญประเสริฐ ภาพ / ข่าว /พิมพ์

สนง.ประชาสัมพันธ์จังหวัดสุพรรณบุรี วันที่ 10 ต.ค. 62